ET  ECB-PUBLIC  
 
EUROOPA KESKPANGA ARVAMUS, 
17. detsember 2014, 
mis käsitleb nõudeid laenudele 
(CON/2014/88) 
 
Sissejuhatus ja õiguslik alus 
13. novembril 2014 sai Euroopa Keskpank (EKP) Eesti rahandusministeeriumilt taotluse avaldada 
arvamust krediidiandjate ja -vahendajate seaduse (edaspidi „seaduseelnõu”) kohta. 
EKP arvamuse andmise pädevus põhineb Euroopa Liidu toimimise lepingu artikli 127 lõikel 4 ja artikli 282 
lõikel 5 ning otsuse 98/415/EÜ1 artikli 2 lõike 1 kolmandal taandel, kuna seaduseelnõu käsitleb Eesti 
Panka. EKP nõukogu on käesoleva arvamuse vastu võtnud kooskõlas Euroopa Keskpanga kodukorra 
artikli 17.5 esimese lausega. 
 1 Seaduseelnõu eesmärk  
Seaduseelnõu käsitleb Eesti Panga pädevust kehtestada nõuded laenudele. Seaduseelnõu peamine 
eesmärk on ühtlustada finantsturul tegutsevatele ettevõtjatele kehtivaid nõudeid ning reguleerida tarbijatele laenu andmist ja vahendamist. Seaduseelnõud kohaldatakse finantseerimisasutuste suhtes, mis ei ole krediidiasutused ja mille peamine tegevusala on krediidi andmine. Mittepankadest 
krediidiandjad ja krediidivahendajad hõlmavad ka liisinguandjad ja tasulise maksetähtpäeva 
edasilükkamise pakkujad. 
 
2 Makrofinantsjärelevalve eesmärk 
Seaduseelnõu muudab krediidiasutuste seadust õigusselguse suurendamise eesmärgil ja sätestab 
selgesõnaliselt, et Eesti Pank kehtestab teatud nõuded laenudele makrofinantsjärelevalve eesmärgil. 
Eesti Panga seadus
2 määrab ESRB/2011/33 soovituse rakendamisel makrofinantsjärelevalve asutuseks 
Eestis Eesti Panga4. Selle seaduse alusel on Eesti Pangal makr ofinantsjärelevalve pädevus riigis. Selle 
eesmärgi saavutamiseks võib Eesti Pank kasutada mitmeid instrumente, sealhulgas kehtestada nõudeid laenudele, nagu ette nähtud seaduseelnõus. 
 
                                                 
1  Nõukogu 29. juuni 1998. aasta otsus 98/415/EÜ riikide ametiasutuste konsulteerimise kohta Euroopa Keskpangaga seoses 
õigusaktide eelnõudega (EÜT L 189, 3.7.1998, lk 42). 
2  Riigi Teataja  I 1993, 28, 498. 
3  Euroopa Süsteemsete Riskide Nõukogu 22. detsembri 2011. aasta soovitus ESRN/2011/3 riigi ametiasutuste makrotasandi 
usaldatavusjärelevalve pädevuse kohta. Avaldatud ESRNi veebilehel www.esrb.europa.eu. 
4  Vaata EKP arvamus CON/2014/21. Avaldatud EKP veebilehel www.ecb.europa.eu. 
ECB-PUBLIC  
2 3 Üldised märkused 
EKP märgib, et makrofinantsjärelevalve meetmete võtmise pädevuse suhtes määruse (EL) nr 575/20135 
ja direktiivi 2013/36/EL6 alusel kohaldatakse määruse (EL) nr 1024/20137 (edaspidi SSM määrus) artiklit 
5, mille kohaselt peavad riiklikud pädevad või määratud asutused teatama EKP-le oma kavatsusest võtta 
teatavaid meetmeid. SSM määruse artikli 5 lõike 2 kohaselt võib EKP makrotasandi riskide käsitlemiseks kohaldada rangemaid meetmeid. EKP märgib täiendavalt, et SSM määruse artikli 9 lõike 1 kohaselt võib 
EKP oma juhise alusel nõuda riiklikelt pädevatelt või määratud asutustelt nende makrofinantsjärelevalve 
pädevuse kasutamist, kui SSM määrust ei anna sellist pädevust EKP-le. 
 Käesolev arvamus avaldatakse EKP veebilehel. 
 
 Frankfurt Maini ääres, 17. detsember 2014 
 
[alla kirjutanud] 
 
EKP president 
Mario DRAGHI 
                                                 
5  Euroopa Parlamendi ja nõukogu 26. juuni 2013. aasta määrus (EL) nr 575/2013 krediidiasutuste ja investeerimisühingute 
suhtes kohaldatavate usaldatavusnõuete kohta ja määruse (EL) nr 648/2012 muutmise kohta, (ELT L 176, 27.6.2013, lk 1). 
6  Euroopa Parlamendi ja nõukogu direktiiv 2013/36/EL, 26. juuni 2013, mis käsitleb krediidiasutuste tegevuse alustamise 
tingimusi ning krediidiasutuste ja investeerimisühingute usaldatavusnõuete täitmise järelevalvet, millega muudetakse direktiivi 2002/87/EÜ ning millega tunnistatakse kehtetuks direktiivid 2006/48/EÜ ja 2006/49/EÜ (ELT L 176, 27.6.2013, 
lk 338). 
7
  Nõukogu 15. oktoobri. 2013. aasta määrus (EL) nr 1024/2013, millega antakse Euroopa Keskpangale eriülesanded seoses 
krediidiasutuste usaldatavusnõuete täitmise järelevalve poliitikaga (ELT L 287, 29.10.2013, lk 63).